PMIndiaData/PMIndiaSum huggingface dataset:
ప్ర‌పంచ జీవ ఇంధ‌న దినాని కి సూచ‌కం గా ఏర్పాటైన కార్య‌క్ర‌మంలో ప్ర‌సంగించిన ప్ర‌ధాన మంత్రి

ప్ర‌పంచ జీవ ఇంధ‌న దినాని కి సూచ‌కంగా న్యూ ఢిల్లీ లో ఈ రోజు ఏర్పాటైన ఒక కార్య‌క్ర‌మాన్ని ఉద్దేశించి ప్ర‌ధాన మంత్రి శ్రీ న‌రేంద్ర మోదీ ప్ర‌సంగించారు. రైతులు, శాస్త్రవేత్త‌లు, న‌వ పారిశ్రామికవేత్తలు, విద్యార్థులు, ప్ర‌భుత్వ అధికారులు మ‌రియు చ‌ట్టస‌భల స‌భ్యుల‌తో కూడిన సభికులను ఉద్దేశించి ఆయ‌న ప్ర‌సంగించారు. జీవ ఇంధ‌నాలు 21వ శ‌తాబ్దం లో భార‌త‌దేశానికి స‌రికొత్త వేగ గ‌తి ని అందించగలవని ఆయ‌న అన్నారు. ప‌ల్లెల‌ లోను, న‌గ‌రాల‌ లోను ప్ర‌జ‌ల జీవితాల‌ లో మార్పు ను తీసుకొని రాగ‌లిగేది పంట‌ల నుండి ఉత్ప‌త్తి అయిన‌ ఇంధ‌నమే అని ఆయ‌న చెప్పారు. ఇథెనాల్ నుంచి జీవ ఇంధనాన్ని ఉత్ప‌త్తి చేసే ప్ర‌ణాళిక శ్రీ అట‌ల్ బిహారీ వాజ్‌పేయీ ప్ర‌ధాని గా ఉన్న‌ప్పుడు మొద‌లైంద‌ని ఆయ‌న అన్నారు. 2014వ సంవ‌త్స‌రం త‌రువాత ఇథెనాల్ మిశ్ర‌ణ కార్య‌క్ర‌మానికి మార్గ సూచీ సిద్ధం అయ్యింద‌న్నారు. రైతుల‌కు లాభదాయకంగా ఉండ‌డంతో పాటు ఈ చ‌ర్య గ‌త సంవ‌త్స‌రం లో 4,000 కోట్ల విలువైన విదేశీ మార‌క ద్ర‌వ్యాన్ని ఆదా చేయ‌డంలో కూడా స‌హాయ‌కారిగా నిలచింద‌ని, ఈ సంఖ్య‌ ను రానున్న నాలుగు సంవ‌త్స‌రాల‌లో దాదాపు 12,000 కోట్ల రూపాయ‌ల‌కు చేర్చాల‌నేది లక్ష్య‌మ‌ని పేర్కొన్నారు. బ‌యోమాస్ ను బ‌యోఫ్యూయ‌ల్ గా మార్చేందుకు జ‌రుగుతున్న కృషి కోసం కేంద్ర ప్ర‌భుత్వం చెప్పుకోద‌గ్గ మొత్తాన్ని పెట్టుబ‌డి పెడుతోంద‌ని ప్ర‌ధాన మంత్రి వివ‌రించారు. 12 ఆధునిక రిఫైన‌రీల‌ను ఏర్పాటు చేసే ప్ర‌ణాళిక ఉంద‌ని ఆయ‌న తెలిపారు. ఈ ప్ర‌క్రియ‌ లో భాగంగా పెద్ద సంఖ్య లో ఉద్యోగ అవ‌కాశాల‌ను సృష్టించ‌డం జ‌రుగుతుంద‌న్నారు. పేద‌ల, ఆదివాసీల మ‌రియు రైతుల జీవితాల‌లో ప‌రివ‌ర్త‌న తీసుకొని రావ‌డంలో జ‌న్ ధ‌న్‌, వ‌న్ ధ‌న్‌, గోబ‌ర్ ధ‌న్ త‌దిత‌ర ప‌థ‌కాలు తోడ్ప‌డుతున్నాయ‌ని ప్ర‌ధాన మంత్రి తెలిపారు. విద్యార్థులు, ఉపాధ్యాయులు, శాస్త్రవేత్త‌లు, న‌వ పారిశ్రామిక‌వేత్త‌లు మ‌రియు ప్ర‌జ‌ల భాగ‌స్వామ్యం ఉన్న‌ప్పుడే జీవ ఇంధ‌నాల తాలూకు ప‌రివ‌ర్త‌నాత్మ‌క శ‌క్తి ని వినియోగించుకోగ‌లుగుతామ‌ని ఆయ‌న అన్నారు. జీవ ఇంధనం యొక్క లాభాల‌ను గ్రామీణ ప్రాంతాల‌కు చేర్చ‌డం లో స‌హాయ ప‌డ‌వ‌ల‌సిందిగా స‌భికుల‌లో ప్ర‌తి ఒక్క‌రికి ఆయ‌న విజ్ఞ‌ప్తి చేశారు. ప్ర‌ధాన మంత్రి ‘‘నేశ‌న‌ల్ పాల‌సీ ఆన్ బ‌యోఫ్యూయ‌ల్ 2018’’ అంశం పై ఒక చిన్న పుస్త‌కాన్ని కూడా విడుద‌ల చేశారు. అలాగే “ప్రో యాక్టివ్ అండ్ రెస్పాన్సివ్ ఫెసిలిటేశ‌న్ బై ఇంట‌రాక్టివ్ అండ్ వ‌ర్చువస్ ఎన్ వైరన్‌మంటల్ సింగిల్-విండో హ‌బ్” (పిఎఆర్ఐవిఇఎస్‌హెచ్‌- ‘పరివేశ్’) ను కూడా ఆయన ప్రారంభించారు.
దృశ్య జ్ఞానం లోపించిన వారికి స్నేహ పూర్వ‌క‌ంగా ఉండే కొత్త శ్రేణి నాణేల ను విడుదల చేసిన ప్ర‌ధాన మంత్రి

దృశ్య జ్ఞానం లోపించిన వ‌ర్గాల కు స్నేహ పూర్వ‌కం గా ఉండేట‌టువంటి కొత్త శ్రేణి నాణేల ను ప్ర‌ధాన మంత్రి శ్రీ న‌రేంద్ర మోదీ నేడు న్యూ ఢిల్లీ లో విడుద‌ల చేశారు. కొత్త శ్రేణి లో భాగం గా విడుద‌లైన నాణేల లో ఒక రూపాయి, 2 రూపాయ‌లు, 5 రూపాయ‌లు, 10 రూపాయ‌లు మ‌రియు 20 రూపాయ‌ల వంటి వివిధ వర్గసంకేతాల తో కూడిన నాణేలు ఉన్నాయి. నంబర్ 7, లోక్ క‌ళ్యాణ్ మార్గ్ లో ఏర్పాటు చేసిన ఒక కార్య‌క్ర‌మంలో ఈ నాణేల ను విడుద‌ల చేయ‌డ‌మైంది. దృశ్య జ్ఞానం లోపించినటువంటి చిన్నారుల ను ఈ కార్యక్రమాని కి ప్రత్యేకంగా ఆహ్వానించారు. ఆ బాల‌ల కు ఆతిథ్యం ఇస్తున్నందుకు ప్ర‌ధాన మంత్రి సంతోషాన్ని వ్య‌క్తం చేశారు. వారి తో భేటీ అయ్యే అవ‌కాశాన్ని కల్పించినందుకు వారి కి ఆయ‌న ధ‌న్య‌వాదాలు తెలిపారు. కొత్త శ్రేణి నాణేల ను చెలామ‌ణి కోసం ప్ర‌ధాన మంత్రి విడుద‌ల చేస్తూ, వరుస లోని చిట్ట‌చివ‌రి వ్య‌క్తి ని సైతం చేరుకోవాల‌నే దార్శనికత కేంద్ర ప్ర‌భుత్వాని కి మార్గాన్ని చూపుతోందన్నారు. ఈ దార్శ‌నిక‌త ను దృష్టి లో పెట్టుకొని మరీ కొత్త శ్రేణి నాణేల కు రూపురేఖలను దిద్ది, వాటిని విడుద‌ల చేయ‌డం జ‌రిగింద‌ని ఆయ‌న వివరించారు. ప‌లు వ్య‌త్యాసభరిత అంశాల తో కూడుకొన్న ఈ కొత్త ర‌కం నాణేలు దృశ్య జ్ఞానం లోపించిన వారి కి ఎంత‌గానో స‌హాయ‌కారి అవుతాయ‌ని ప్ర‌ధాన మంత్రి చెప్పారు. ఈ కొత్త శ్రేణి నాణేలు దృశ్య జ్ఞానం లోపించిన వ‌ర్గాల కు సౌక‌ర్య‌వంతం గా ఉంటూ, వారి లో విశ్వాసాన్ని రేకెత్తించగలవని ప్ర‌ధాన మంత్రి అన్నారు. దివ్యాంగ జన స‌ముదాయం యొక్క సంక్షేమం కోసం కేంద్ర ప్ర‌భుత్వం తీసుకొన్న వివిధ కార్య‌క్ర‌మాల ను గురించి ప్ర‌ధాన మంత్రి ప్ర‌స్తావించారు. ప్ర‌తి ఒక్క కార్య‌క్ర‌మాన్ని దివ్యాంగుల కు మైత్రీపూర్వ‌కంగా ఉండేటట్టు తీర్చిదిద్దాల‌నే సూక్ష్మగ్రాహ్యత కేంద్ర ప్ర‌భుత్వాని కి ఉంద‌ని ఆయ‌న చెప్పారు. నూతన నాణేల ను తీర్చిదిద్దినందుకుగాను నేశ‌న‌ల్ ఇన్‌స్టిట్యూట్ ఆఫ్ డిజైన్ కు, సెక్యూరిటీ ప్రింటింగ్ అండ్ మింటింగ్ కార్పొరేశ‌న్ ఆఫ్ ఇండియా లిమిటెడ్ కు, ఇంకా ఈ నూతన నాణేల ను పరిచయం చేస్తున్నందుకుగాను ఆర్థిక మంత్రిత్వ శాఖ కు ప్ర‌ధాన మంత్రి ధ‌న్య‌వాదాలు తెలిపారు. నూతన శ్రేణి నాణేల ను ప్ర‌వేశ పెట్టినందుకు చిన్నారులు ప్ర‌ధాన మంత్రి తో భేటీ అయిన సందర్భం లో ఆయన కు ధ‌న్య‌వాదాలు తెలిపారు. ఈ నాణేలు వారి యొక్క దైనందిన కార్యకలాపాల లో ఎంతో సౌలభ్యాన్ని అందించగలవని వారు అన్నారు. కొత్త నాణేల ను ఉప‌యోగించడం దృశ్య జ్ఞానం లోపించిన వారికి సులభతరం గా ఉండే విధం గా వేరు వేరు నూత‌న అంశాల ను ఆ నాణేల లో చొప్పించ‌డం జ‌రిగింది. త‌క్కువ నుండి ఎక్కువ వర్గసంకేతాలు క‌లిగిన నాణేలు ఆకారంలో మ‌రియు బ‌రువు లో విశిష్టతల ను కలిగివున్నాయి. కొత్త గా ప్రవేశపెట్టిన 20 రూపాయ‌ల నాణెం 12 కోణాలతో ఎటువంటి పదునైన కొసలకు తావు లేనిదిగా ఉంటుంది. మిగతా వర్గసంకేతాలకు చెందిన నాణేలు గుండ్ర‌ని ఆకారం లో ఉంటాయి. ఈ కార్య‌క్ర‌మం లో కేంద్ర ఆర్థిక మంత్రి శ్రీ అరుణ్ జైట్లీ మ‌రియు ఆర్థిక శాఖ స‌హాయ మంత్రి శ్రీ పొన్ రాధాకృష్ణ‌న్ లు కూడా పాల్గొన్నారు.
నేశ‌న‌ల్ క‌మిశ‌న్ ఫ‌ర్ హోమియోప‌తి బిల్లు, 2019లో ఆధికారిక స‌వ‌ర‌ణ‌ల కు ఆమోదం తెలిపిన మంత్రిమండ‌లి

హోమియోప‌తి సెంట్ర‌ల్ కౌన్సిల్ (హెచ్‌సిసి) యాక్ట్, 1973ను స‌వ‌రించ‌డం కోసం నేశ‌న‌ల్ క‌మిశ‌న్ ఫ‌ర్ హోమియోప‌తి బిల్లు, 2019 లో ఆధికారిక స‌వ‌ర‌ణ‌ల కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగి న కేంద్ర మంత్రివ‌ర్గ స‌మావేశం ఆమోదం తెలిపింది. ప్ర‌స్తుతం ఈ బిల్లు రాజ్య స‌భ లో అనిర్ణీత స్థితి లో ఉంది. ఈ స‌వ‌ర‌ణ లు..: • హోమియో విద్య రంగం లో అవ‌స‌ర‌మైన‌టువంటి నియంత్ర‌ణ సంబంధిత సంస్క‌ర‌ణ‌ల కు మార్గాన్ని సుగ‌మం చేస్తాయి. • సాధార‌ణ ప్ర‌జానీకం యొక్క హితాన్ని ప‌రిర‌క్షించ‌డం కోసం జ‌వాబుదారీ కి మ‌రియు పార‌ద‌ర్శ‌క‌త్వాని కి వీలు ను క‌ల్పిస్తాయి. దేశం లోని అన్ని ప్రాంతాల లో ఆరోగ్య సంర‌క్ష‌ణ సేవ‌ లు త‌క్కువ ఖ‌ర్చు లో ల‌భ్యం కావ‌డాన్ని క‌మిశ‌న్ ప్రోత్స‌హించ‌నుంది. పూర్వ‌రంగం: సెంట్రల్ రిజిస్టర్ ఆఫ్ హోమియోప‌తి మ‌రియు త‌త్సంబంధిత అంశాల నిర్వ‌హ‌ణ కు, హోమియోప‌తి విద్య ను మరియు అభ్యాసాన్ని నియంత్రించేందుకు ఒక సెంట్ర‌ల్ కౌన్సిల్ ఆఫ్ హోమియోప‌తి ని నెల‌కొల్ప‌డం కోసం హోమియోప‌తి సెంట్ర‌ల్ కౌన్సిల్ (హెచ్‌సిసి) యాక్ట్, 1973కు చ‌ట్టరూపాన్ని ఇవ్వడం జరిగింది. ఈ చ‌ట్టాన్ని ద ఇండియ‌న్ మెడిక‌ల్ కౌన్సిల్ యాక్ట్, 1956 త‌ర‌హా లో రూపొందించారు. బోర్డు విధులు, నిర్మాణం, నియంత్ర‌ణ‌ల ను రూపొందించే అధికారాలు.. ఇవి మెడిక‌ల్ కౌన్సిల్ ఆఫ్ ఇండియా లో మాదిరిగానే ఉన్నాయి. ఈ చ‌ట్టం హోమియోప‌తి వైద్య విద్య యొక్క ఎదుగుద‌ల కు మ‌రియు అభ్యాసాని కి ఒక గ‌ట్టి పునాది ని అందిస్తోంది. అయితే, కౌన్సిల్ యొక్క ప‌నితీరు లో వివిధ అవ‌రోధాల ను ఎదుర్కోవ‌డం జ‌రిగింది. దీనితో వైద్య విద్య తో పాటు నాణ్య‌మైన హోమియోప‌తి ఆరోగ్య సంర‌క్ష‌ణ సేవ‌ల అంద‌జేత పైన కూడా తీవ్ర హానిక‌ర ప్ర‌భావాలు ప్ర‌స‌రించాయి.
భార‌త్‌, జ‌పాన్ దేశాల మ‌ధ్య ప‌ట్టు ప‌రుగులు, ప‌ట్టు ప‌రిశ్ర‌మ రంగాల‌లో సంయుక్త ప‌రిశోధ‌న‌కు కేంద్ర మంత్రివర్గం ఆమోదం

కేంద్ర సిల్క్ బోర్డు (సిఎస్‌బి), నేష‌న‌ల్ ఇన్‌స్టిట్యూట్ ఆఫ్ ఆగ్రో బ‌యోలాజిక‌ల్ సైన్సెస్ మ‌ధ్య ప‌ట్టు ప‌రిశ్ర‌మ రంగంలో సంయుక్త ప‌రిశోధ‌న‌ల‌కు సంబంధించి ఉన్న ఒప్పందాన్ని (ఎమ్ఒయు)ను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న ఈ రోజు జ‌ర‌గిన మంత్రి మండ‌లి స‌మావేశం దృష్టికి తెచ్చారు. ఈ ఒప్పందం 11.11.2016న కుదిరింది. భార‌త‌దేశ వాతావ‌ర‌ణ ప‌రిస్థితుల‌కు అనువైన హైబ్రిడ్ ప‌ట్టు పురుగుల‌ను అభివృద్ధి చేయ‌డానికి ప‌రిశోధ‌న‌లు జ‌రుగుతాయి. ఈ ర‌కం ప‌ట్టు పురుగుల అభివృద్ధి వ‌ల్ల మ‌న దేశంలో ఉత్ప‌త్తి అయ్యే ప‌ట్టు రాశి, వాసి పెర‌గ‌డ‌మే గాక‌, ప‌ట్టు ఉత్ప‌త్తుల ఎగుమ‌తి కూడా పెరుగుతుంది. ఈ ఒప్పందం వ‌ల్ల భార‌త్ జౌళి, దుస్తుల ప‌రిశ్ర‌మ ఉత్ప‌త్తుల నాణ్య‌త పెరిగి ఎగుమ‌తులు వృద్ధి చెందుతాయ‌ని భావిస్తున్నారు.
పండిత్ శ్రీ ధర్మశీల్ చతుర్వేది మృతికి సంతాపం తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ప్రముఖ తత్వవేత్త, రచయిత మరియు పాత్రికేయుడు పండిత్ శ్రీ ధర్మశీల్ చతుర్వేది కన్నుమూత పట్ల సంతాపం వ్యక్తం చేశారు. “కాశీ నుండి దు:ఖదాయకమైన కబురు అందుకున్నాను; ప్రముఖ తత్వవేత్త, రచయిత మరియు పాత్రికేయుడైన పండిత్ శ్రీ ధర్మశీల్ చతుర్వేది ఇక లేరని తెలిసింది. ఆయనకు ఇవే నా సంతాపాలు. పండిత్ శ్రీ ధర్మశీల్ చతుర్వేది యొక్క పదునైన, చమత్కారం మరియు హాస్యం నిండిన రచనలు విస్తారమైన పాఠకలోకానికి ఆయనను ప్రీతిపాత్రుడిని చేశాయి. మన మధ్య నుంచి ఆయన కనుమరుగు అయ్యారు..” అంటూ ప్రధాన మంత్రి తన సందేశంలో పేర్కొన్నారు.
చాబ‌హార్ నౌకాశ్ర‌యం అభివృద్ధి కోసం ఇస్లామిక్ రిప‌బ్లిక్ ఆఫ్ ఇరాన్ కు 150 మిలియ‌న్ యూఎస్ డాల‌ర్ల ప‌ర‌ప‌తి ప్ర‌తిపాద‌న‌కు కేంద్ర మంత్రిమండ‌లి ఆమోదం

ఇరాన్ లోని చాబ‌హార్ నౌకాశ్ర‌యం అభివృద్ధికి మ‌రియు ఆప‌రేష‌న‌లైజేష‌న్ కు ఇఎక్స్ఐఎమ్ బ్యాంక్ నుంచి 150 మిలియ‌న్ యూఎస్ డాల‌ర్ల రుణ ప్రావిజ‌న్ కు సంబంధించి షిప్పింగ్ మంత్రిత్వ శాఖ చేసిన ప్ర‌తిపాద‌న‌కు కేంద్ర మంత్రిమండ‌లి ఆమోదం తెలిపింది.. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్షత వ‌హించారు. చాబ‌హార్ ఓడ‌రేవు ఇరాన్ లోని ప‌ర్షియా సింధు శాఖ కు వెలుప‌ల ఉంది. అది ఆ ప్రాంతంలో స‌ముద్ర సంబంధిత వాణిజ్య విస్త‌ర‌ణ‌కు ద‌న్నుగా నిలుస్తుంది. ఇరాన్ తోను, ఆ ప్రాంతంలోని ఇత‌ర దేశాల‌తోను.. మ‌రీ ముఖ్యంగా అఫ్గానిస్తాన్ తో.. వ్యాపారం, పెట్టుబడులు పెరిగేందుకు వీలుగా ఈ ప్రాజెక్టుపై భార‌త‌దేశం సంప్ర‌తింపులు జ‌రుపుతోంది. అంతే కాకుండా, ఈ ప్రాంతంలో భార‌తీయ కంపెనీలు మ‌రింత ఎక్కువ కార్య‌క‌లాపాలు నిర్వ‌హిస్తూ, వాటి పాద ముద్ర‌ ప‌రిధిని విస్త‌రించుకొనేందుకు త‌గిన అవ‌కాశాల‌ను క‌ల్పించాల‌న్న‌ది భార‌త‌దేశ ఉద్దేశంగా ఉంది. 2015 మే 6న భార‌త‌దేశం, ఇరాన్ ల మ‌ద్య ఒక అవ‌గాహ‌న‌పూర్వ‌క ఒప్పందం (ఎమ్ ఒ యు) పై సంత‌కాలు జ‌రిగాయి. భార‌త‌దేశ షిప్పింగ్‌, ర‌హ‌దారి ర‌వాణా, మ‌రియు హైవేల శాఖ మంత్రి శ్రీ నితిన్ గ‌డ్క‌రి, ఇరాన్ కు చెందిన ఇదే శాఖ మంత్రి ఈ ఎమ్ ఒ యు పై సంత‌కాలు చేశారు. ఎమ్ ఒ యు ప్ర‌కారం, చాబ‌హార్ పోర్టు ఒక‌టో ద‌శ ప్రాజెక్టులో రెండు బెర్తుల‌ను భార‌త‌దేశం స‌మ‌కూర్చి, వాటిని నిర్వ‌హించ‌వ‌ల‌సి ఉంటుంది. దీనికి 85.21 మిలియ‌న్ యూఎస్ డాల‌ర్ల మూల‌ధ‌న పెట్టుబ‌డులు, ప‌దేళ్ల కాలపు లీజుకు గాను ఏటా 22.95 మిలియ‌న్ యూఎస్ డాల‌ర్ల రెవెన్యూ వ్య‌యం అవ‌స‌ర‌మ‌వుతాయి. ప‌ర‌స్ప‌ర అంగీకారం కుదిరే మేర‌కు.. బెర్తుల వ‌ద్ద ఉండే సామ‌గ్రిని ప‌ది సంవ‌త్స‌రాలు ముగిసిన త‌రువాత గాని, లేదా పొడిగించిన ఒప్పంద కాలం ముగిసిన త‌రువాత గాని ఇరాన్ కు అప్ప‌గించ‌వ‌ల‌సి వ‌స్తుంది. ఎమ్ ఒ యు కు అనుగుణంగా 150 మిలియ‌న్ యూఎస్ డాల‌ర్ల క్రెడిట్ ప్రావిజ‌న్ క‌ల్పించ‌వ‌ల‌సిందిగా ఇరాన్ అభ్య‌ర్థించింది. ఎమ్ ఒ యు లో రాసుకున్న ప్ర‌కారం.. కాంట్రాక్టుపై సంత‌కాలు జ‌రిగిన నాటి నుంచి గ‌రిష్ఠంగా 18 మాసాల లోప‌ల రెండు బెర్తుల‌ను ప‌ని చేయించ‌డం మొద‌లుపెట్టాల్సి ఉంటుంది. ఈ రెండు బెర్తుల‌ను ఇండియా పోర్ట్స్ గ్లోబ‌ల్ ప్ర‌యివేట్ లిమిటెడ్ నిర్వ‌హిస్తుంది. ఈ కంపెనీని షిప్పింగ్ మంత్రిత్వ శాఖ కింద ప‌నిచేస్తున్న రెండు ప్ర‌ధాన రేవులైన ద జ‌వ‌హ‌ర్ లాల్ నెహ్రూ పోర్ట్ ట్ర‌స్టు, కాండ్లా పోర్ట్ ట్ర‌స్టు లు ప్ర‌మోట్ చేశాయి. ఇరాన్ తో తుది ఒప్పందానికి ఆమోద ముద్ర వేసేందుకు, ఈ ప్రాజెక్టు అమ‌లు క్ర‌మంలో ఎదుర‌య్యే ఏ స‌మ‌స్య‌నైనా ప‌రిష్క‌రించేందుకు ఆర్థిక శాఖ మంత్రికి, విదేశ వ్య‌వ‌హారాల శాఖ మంత్రికి కేంద్ర మంత్రిమండ‌లి తాజాగా అధికార‌మిచ్చింది. చాబ‌హార్ పోర్టు డెవ‌ల‌ప్ మెంట్ ప్రాజెక్టు అమ‌లు, సంబంధిత కార్య‌క‌లాపాల నిర్వ‌హ‌ణ కోసం ఇరాన్ లో ఒక కంపెనీని నెల‌కొల్పేందుకు షిప్పింగ్ మంత్రిత్వ శాఖ‌కు కేంద్ర మంత్రిమండ‌లి అధికారమిచ్చింది.
రక్షా బంధన్ సందర్భంగా ప్రజలకు ప్రధాని శ్రీ నరేంద్రమోదీ శుభాకాంక్షలు తెలిపారు.

రక్షా బంధన్ సందర్భంగా మహిళలు, చిన్నారులు ప్రధానికి రాఖీ కట్టి అభినందించారు. న్యూ ఢిల్లీ, శనివారం (ఆగస్టు 29, 2015): రక్షా బంధన్ సందర్భంగా ప్రధాన మంత్రి శ్రీ నరేంద్ర మోదీ సమాజంలోని వివిధ రంగాలకు చెందిన మహిళలు, చిన్నారులను తన నివాసంలో కలుసుకున్నారు. ప్రధాన మంత్రి శ్రీ నరేంద్ర మోదీకి రాఖీ కట్టారు. ఈ సంర్భంగా ప్రధాని చిన్నారులకు ఆశీర్వదించి, తన నివాసానికి వచ్చిన ప్రతి ఒక్కరికి రాఖీ పౌర్ణమి శుభాకాంక్షలు తెలిపారు.
కాంపిటిశన్కమిశన్ ఆఫ్ ఇండియా కు మరియు కాంపిటీశన్ కమిశన్ ఆఫ్ మారిశస్ కు మధ్య అవగాహన పూర్వకఒప్పంద పత్రాని కి ఆమోదం తెలిపిన మంత్రి మండలి

కాంపిటిశన్ లా ఎండ్ పాలిసి లో సహకారాన్ని పటిష్ట పరచుకోవడాని కి మరియు ఆ సహకారాన్ని ప్రోత్సహించడాని కి గాను కాంపిటిశన్ కమిశన్ ఆఫ్ ఇండియా (సిసిఐ) కి, కాంపిటిశన్ కమిశన్ ఆఫ్ మారిశస్ (సిసిఎమ్) కు మధ్య అవగాహన పూర్వక ఒప్పంద పత్రం (ఎమ్ఒయు) పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదాన్ని తెలియజేసింది. అమలు కు సంబంధించినటువంటి వ్యూహం మరియు లక్ష్యాలు: సమాచార ఆదాన ప్రదానం, శ్రేష్ఠమైన అభ్యాసాల ను పరస్పరం పంచుకోవడం మరియు సామర్ధ్య నిర్మాణ కార్యక్రమాల ద్వారా కాంపిటిశన్ లా ఎండ్ పాలిసి తాలూకు వ్యవహారాల లో సహకారాన్ని బలపరచుకోవడం మరియు ప్రోత్సాహాన్ని అందించడం ఈ ఎమ్ఒయు ధ్యేయాలు గా ఉన్నాయి. సాంకేతిక పరమైనటువంటి సహకారాన్ని, అనుభవాన్ని ఉభయ పక్షాలు ఒకదాని కి మరొకటి వెల్లడించుకోవడం తో పాటు అమలు పరం గా సహకారం అనే రంగాల లో పరస్పరం సహకారాన్ని వృద్ధి చెందింప జేయడం ఈ ఎమ్ఒయు ఉద్దేశం గా ఉంది. దీని వల్ల ఒనగూడే ఫలితాలు సంబంధిత వినియోగదారులు పలువురికి లబ్ధి ని చేకూర్చడమే కాకుండా సమానత్వాన్ని, సమ్మిళితత్వాన్ని కూడాను ప్రోత్సహించగలవు. ప్రభావం: సిసిఐ కి మరియు సిసిఎమ్ కు మధ్య ఎమ్ఒయు వల్ల – ఎ) అంతర్జాతీయ వ్యాపారం పై ప్రభావాన్ని ప్రసరించే స్పర్ధ నిరోధక అవరోధాల ను పరిష్కరిస్తుందని; బి) సిసిఐ ద్వారా కాంపిటిశన్ యాక్ట్, 2002 యొక్క అమలు లో మెరుగుదల కు ఆస్కారం కల్పిస్తుందని; సి) కాంపిటిశన్ పాలిసి తాలూకు అవగాహన ను ప్రోత్సహిస్తుందని; డి) కెపాసిటీ బిల్డింగ్ కు దోహదపడుతుందని, ఇ) దౌత్యపరమైనటువంటి ప్రయోజనాల ను అందిస్తుందని భావించడం జరుతోంది. ఈ అవగాహన పూర్వక ఒప్పంద పత్రం తాలూకు ప్రధానమైన లబ్ధిదారులు ఎవరెవరంటే, భారతదేశం పక్షాన కార్పొరేట్ వ్యవహారాల మంత్రిత్వ శాఖ పరిధి లోని కాంపిటీశన్ కమిశన్ ఆఫ్ ఇండియా మరియు అవతలి పక్షాన కాంపిటీశన్ కమిశన్ ఆఫ్ మారిశస్ అనేవే. పూర్వరంగం: కాంపిటిశన్ యాక్ట్, 2002 లోని 18 వ సెక్షను సిసిఐ కి దాని విధుల ను నిర్వర్తించడం లో లేదా చట్టం ప్రకారం దాని విధుల ను నెరవేర్చడం లో ఏదైనా విదేశీ సంస్థ తో ఒక ఒప్పంద పత్రాన్ని కుదుర్చుకోవడానికి గాని లేదా వ్యవస్థ ను ఏర్పాటు చేసుకోవడానికి గాని అనుమతి ని ఇస్తోంది.
భార‌త‌దేశ ప్ర‌థ‌మ ప్ర‌ధాన మంత్రి పండిత్ జ‌వాహ‌ర్‌లాల్ నెహ్రూ జ‌యంతి నాడు ఆయ‌న కు నివాళులు అర్పించిన ప్ర‌ధాన మంత్రి

భార‌త‌దేశ ప్ర‌థ‌మ ప్ర‌ధాన మంత్రి పండిత్ జ‌వాహ‌ర్‌లాల్ నెహ్రూ జ‌యంతి నాడు ఆయ‌న కు ప్ర‌ధాన మంత్రి శ్రీ న‌రేంద్ర మోదీ నివాళులు అర్పించారు. “మ‌న ప్ర‌థ‌మ ప్ర‌ధాన మంత్రి పండిత్ జ‌వాహ‌ర్‌లాల్ నెహ్రూ ను ఆయన జ‌యంతి సంద‌ర్భం గా స్మ‌రించుకొంటున్నాను. మ‌న స్వాతంత్య్ర స‌మ‌రానికి ఆయన అందించిన సేవలను మ‌రియు ప్ర‌ధాన మంత్రి గా ఆయ‌న ప‌ద‌వీ కాలం లో ఆయ‌న చేసిన కృషి ని మ‌నం గుర్తు కు తెచ్చుకొందాం” అని ప్ర‌ధాన మంత్రి త‌న సందేశం లో పేర్కొన్నారు.
మేఘాల‌య పూర్వ గ‌వ‌ర్న‌ర్ శ్రీ ఎమ్‌.ఎమ్‌. జేక‌బ్ మృతి ప‌ట్ల విచారాన్ని వ్య‌క్తం చేసిన ప్ర‌ధాన మంత్రి

మేఘాల‌య పూర్వ గ‌వ‌ర్న‌ర్ శ్రీ ఎమ్‌.ఎమ్‌. జేక‌బ్ మృతి ప‌ట్ల ప్ర‌ధాన మంత్రి శ్రీ న‌రేంద్ర మోదీ విచారాన్ని వ్య‌క్తం చేశారు. “మేఘాల‌య పూర్వ గ‌వ‌ర్న‌ర్ శ్రీ ఎమ్‌.ఎమ్‌. జేక‌బ్ మ‌ర‌ణ వార్త విని దుఃఖానికి లోన‌య్యాను. ఆయ‌న ఒక పార్ల‌మెంట్ స‌భ్యుడు గా, మంత్రి గా మ‌రియు గ‌వ‌ర్న‌ర్ గా దేశానికి చ‌క్క‌ని సేవ‌లను అందించారు. కేర‌ళ అభివృద్ధి కోసం ఎంత‌గానో పాటుపడ్డారు. ఈ దుఃఖ ఘ‌డియ‌ లో ఆయ‌న కుటుంబ స‌భ్యులకు మ‌రియు శ్రేయోభిలాషుల‌కు క‌లిగిన శోకం లో నేను కూడా పాలుపంచుకొంటున్నాను” అని ప్ర‌ధాన మంత్రి త‌న సందేశంలో పేర్కొన్నారు.
ఎఫ్ఐజి వ‌ర‌ల్డ్ చాలెంజ్ క‌ప్ లో వాల్ట్ ఈవెంట్ లో స్వ‌ర్ణం గెలుచుకొన్న దీపా కర్మాకర్ ను అభినందించిన ప్ర‌ధాన మంత్రి

ఎఫ్ఐజి వ‌ర‌ల్డ్ చాలెంజ్ క‌ప్ లో భాగంగా జ‌రిగిన వాల్ట్ ఈవెంట్ లో స్వ‌ర్ణ పతకాన్ని సాధించిన దీపా కర్మాకర్ ను ప్ర‌ధాన మంత్రి శ్రీ న‌రేంద్ర మోదీ అభినందించారు. “దీపా క‌ర్మాక‌ర్ ను చూసి భార‌త‌దేశం గ‌ర్విస్తోంది. ట‌ర్కీ లోని మ‌ర్‌సిన్ లో ఎఫ్ఐజి వ‌ర‌ల్డ్ చాలెంజ్ క‌ప్ లో భాగంగా జ‌రిగిన వాల్ట్ ఈవెంట్ లో స్వ‌ర్ణాన్ని గెలుచుకొన్న ఆమె కు ఇవే అభినంద‌న‌లు. ఈ గెలుపు ఆమె యొక్క గట్టి ప‌ట్టుద‌ల‌ కు మ‌రియు ఎన్న‌టికీ త‌లొగ్గని వైఖరి కి ఒక ప్ర‌ధాన‌ ఉదాహ‌ర‌ణ గా నిలుస్తుంది” అని ప్ర‌ధాన మంత్రి త‌న సందేశం లో పేర్కొన్నారు.
ప్రధాన మంత్రి తో బ్రిటిషు ఫారిన్ సెక్రటరీ శ్రీ బోరిస్ జాన్ సన్ భేటీ

ప్రధాన మంత్రి శ్రీ నరేంద్ర మోదీ తో యునైటెడ్ కింగ్ డమ్ విదేశీ మరియు కామన్ వెల్త్ వ్యవహారాల సెక్రటరీ ఆఫ్ స్టేట్ శ్రీ బోరిస్ జాన్ సన్ ఈ రోజు భేటీ అయ్యారు. ప్రధాన మంత్రి 2015 నవంబరు లో తాను యుకెలో పర్యటించినప్పుడు, శ్రీ జాన్ సన్ లండన్ నగర మేయర్ గా ఉన్నారంటూ అప్పట్లో జరిగిన సమావేశాన్ని ఈ సందర్భంగా గుర్తుచేశారు. శ్రీ జాన్ సన్ ఫారిన్ సెక్రటరీ గా నియమితులైనందుకు ప్రధాన మంత్రి ఆయనను అభినందించారు. బ్రిటిషు ప్రధాని థెరిసా మే 2016 నవంబర్ లో భారతదేశంలో పర్యటించడంతో రానున్న రోజులలో భారతదేశం మరియు యుకె ల సంబంధాలకు మార్గదర్శకత్వం వహించగలిగిన ఫ్రేమ్ వర్క్ సిద్ధం అయినట్లు ప్రధాన మంత్రి చెప్పారు. వేరు వేరు రంగాలలో, ప్రత్యేకించి శాస్త్ర విజ్ఞానం, సాంకేతిక విజ్ఞానం, ఆర్థిక రంగం మరియు రక్షణ & భద్రత రంగాలలో ద్వైపాక్షిక భాగస్వామ్యాన్ని పటిష్టపరచుకోవడంలో సాధించిన పురోగతిని ప్రధాన మంత్రి అభినందించారు. యుకె లోని ప్రవాస భారతీయ కుటుంబాలు రెండు దేశాల మధ్య ఒక సేతువు వలె వ్యవహరిస్తున్నారని ప్రధాన మంత్రి అన్నారు. వీరు ఉభయ దేశాల ప్రజల మధ్య సంబంధాలకు కీలకమైన చోదక శక్తిగా నిలుస్తున్నారని, ఈ సంబంధాలను పెంపొందించుకొనేందుకు కృషి చేయడాన్ని ఇరు పక్షాలు కొనసాగించగలవన్న ఆశాభావాన్ని ప్రధాన మంత్రి వ్యక్తం చేశారు.
ఆస్ట్రేలియా ప్రధానితో టెలిఫోన్ లో సంభాషించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు ఆస్ట్రేలియా ప్రధాని శ్రీ మాల్కమ్ టర్న్ బుల్ కు టెలిఫోన్ చేసి, దీపావళి పర్వదిన శుభాకాంక్షలు తెలియజేశారు. భారతీయ మూలాలు కలిగిన ఒక వ్యక్తి శ్రీ మన్ మీత్ అలీశేర్ ఆస్ట్రేలియా లో ఇటీవల దారుణ హత్యకు గురి అయిన ఉదంతంపై భారతదేశంలో తీవ్ర ఆందోళన వ్యక్తం అయిన సంగతిని కూడా ప్రధాన మంత్రి.. ఆస్ట్రేలియా ప్రధాని దృష్టికి తీసుకువ‌చ్చారు. ఈ హత్యపై ప్రధాని శ్రీ టర్న్ బుల్ దిగ్భ్రాంతిని వ్యక్తం చేశారు. ఈ విషయంలో దర్యాప్తు జరుగుతున్నట్లు వెల్లడించారు. 2017 సంవత్సరంలో భారతదేశానికి రావలసిందంటూ ప్రధాని టర్న్ బుల్ ను ప్రధాన మంత్రి శ్రీ మోదీ మరొక్క మారు ఆహ్వానించారు.
నూత‌న, ఇంకా న‌వీక‌ర‌ణ యోగ్య శ‌క్తి రంగం లో సాంకేతిక ప‌ర‌మైన ద్వైపాక్షిక స‌హ‌కారం అంశం లో భార‌త‌దేశాని కి మ‌రియు ఫ్రాన్స్ కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

నూత‌న, ఇంకా న‌వీక‌ర‌ణ యోగ్య శ‌క్తి రంగం లో సాంకేతిక ప‌ర‌మైన ద్వైపాక్షిక స‌హ‌కారం అంశం లో భార‌త‌దేశాని కి మ‌రియు ఫ్రాన్స్ కు మ‌ధ్య అవ‌గాహ‌న పూర్వ‌క ఒప్పంద ప‌త్రాని కి (ఎంఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఈ ఎంఒయు పై 2018 వ సంవ‌త్స‌రం అక్టోబ‌ర్ 3 వ తేదీ నాడు సంత‌కాల‌య్యాయి. ప్ర‌ధానాంశాలు నూత‌న, మ‌రియు న‌వీక‌ర‌ణ యోగ్య శ‌క్తి సంబంధిత అంశాల లో ప‌ర‌స్ప‌ర ప్ర‌యోజ‌నం, స‌మానావ‌కాశాలను ఇచ్చిపుచ్చుకోవ‌డం ప్రాతిప‌దిక‌లు గా ఉండేట‌టువంటి ఒక స‌హ‌కార పూర్వ‌క సంస్థాగ‌త‌ సంబంధాన్ని ప్రోత్సహించడం తో పాటు సాంకేతిక ప‌ర‌మైన ద్వైపాక్షిక స‌హ‌కారాన్ని కూడా ప్రోత్స‌హించేందుకు ఒక ప్రాతిప‌దిక‌ ను నెల‌కొల్పుకోవాల‌ని భార‌త‌దేశం, ఫ్రాన్స్ లు ధ్యేయం గా పెట్టుకొన్నాయి. సంయుక్త ప‌రిశోధ‌క కార్యాచ‌ర‌ణ బృందాలు, ప్ర‌యోగాత్మ‌క‌మైన ప‌థ‌కాలు, అధ్య‌య‌న యాత్ర‌, కెపాసిటీ బిల్డింగ్ ప్రోగ్రామ్స్‌, కేస్ స్ట‌డీస్ మరియు అనుభ‌వాన్ని/ప్రావీణ్యాన్ని ఒక ప‌క్షానికి మ‌రొక ప‌క్షం ఇచ్చిపుచ్చుకోవ‌డం ఈ సాంకేతిక ప‌ర‌మైన స‌హ‌కారం ప‌రిధి లోకి వ‌స్తాయి. లాభాలు ఈ ఎంఒయు భార‌త‌దేశాని కి, ఫ్రాన్స్ కు మ‌ధ్య ద్వైపాక్షిక స‌హ‌కారాన్ని బ‌లోపేతం చేయ‌డం లో స‌హాయ‌కారి కాగ‌ల‌దు.
2020 టోక్యోఒలింపిక్స్ 2020 లో బాక్సింగ్ లో కాంస్య పతకాన్ని గెలుచుకొన్నందుకు లవ్ లీనా బోర్ గోహేన్ నుఅభినందించిన ప్రధాన మంత్రి

టోక్యో ఒలింపిక్స్ 2020 లో బాక్సింగ్ క్రీడ లో కాంస్య పతకాన్ని గెలిచినందుకు లవ్ లీనా బోర్ గోహేన్ ను ప్రధాన మంత్రి శ్రీ నరేంద్ర మోదీ అభినందించారు. ఆమె పట్టుదల, దృఢ సంకల్పం ప్రశంసనీయమైనవి అని కూడా ప్రధాన మంత్రి అన్నారు. ‘‘ చక్క గా పోరాడారు @LovlinaBorgohai! బాక్సింగ్ రింగ్ లో ఆమె సాధించిన సఫలత భారతదేశం లో ఎంతో మంది కి ప్రేరణ ను ఇస్తుంది. ఆమె కనబరచిన పట్టుదల, ఆమె దృఢ సంకల్పం ప్రశంసించదగ్గవి. కాంస్యాన్ని గెలుచుకొన్నందుకు ఆమె కు ఇవే అభినందనలు. ఆమె భావి ప్రయత్నాలు ఫలించాలి అని ఆకాంక్షిస్తున్నాను. #Tokyo2020 ’’ అని ప్రధాన మంత్రి ఒక ట్వీట్ లో పేర్కొన్నారు.
హ‌రిద్వార్ లో ఉమియా ధామ్ ఆశ్ర‌మం ప్రారంభ సూచ‌కంగా జ‌రిగిన ఒక కార్య‌క్ర‌మంలో వీడియో కాన్ఫ‌రెన్స్ మాధ్య‌మం ద్వారా పాల్గొని స‌భికుల‌ను ఉద్దేశించి ప్ర‌సంగించిన‌ ప్ర‌ధాన మంత్రి

హరిద్వార్ లో ఉమియా ధామ్ ఆశ్ర‌మం ప్రారంభ సూచ‌కంగా ఈ రోజు జ‌రిగిన ఒక కార్య‌క్ర‌మంలో ప్ర‌ధాన మంత్రి శ్రీ న‌రేంద్ర మోదీ వీడియో కాన్ఫ‌రెన్స్ మాధ్య‌మం ద్వారా పాల్గొని, స‌భికుల‌ను ఉద్దేశించి ప్ర‌సంగించారు. భార‌త‌దేశంలో ఆధ్యాత్మిక సంస్థ‌లు సామాజిక సంస్క‌ర‌ణ‌ల వ్యాప్తికి కేంద్రాలుగా ఉన్నాయ‌ని ప్ర‌ధాన మంత్రి అన్నారు. ప‌ర్య‌ట‌న అనేది భార‌త‌దేశంలో ఒక ప్రాచీన‌మైన భావ‌నే కాక‌, ఒక ఆధ్యాత్మిక సంప్ర‌దాయం కూడా అని ఆయ‌న అభివ‌ర్ణించారు. ఈ రోజు ప్రారంభమ‌వుతున్న ఆశ్ర‌మం హ‌రిద్వార్‌కు వ‌చ్చే యాత్రికుల‌కు ఉప‌యోగ‌క‌రంగా ఉంటుంద‌ని ఆయ‌న పేర్కొన్నారు. యాత్ర చేయాల‌న్న ఆలోచ‌న మ‌న సంస్కృతిలో ఒక అవిభాజ్య భాగం అని ఆయ‌న చెప్పారు. మ‌నం దేశంలో మ‌రే విధంగాను ఎన్న‌టికీ చూడ‌లేన‌టువంటి వేరు వేరు ప్రాంతాల‌తో ప‌రిచ‌యాన్ని యాత్ర ద్వారా పొంద‌వ‌చ్చున‌ని ఆయ‌న వివరించారు. ఉమియా మాత భ‌క్తులు చేస్తున్న‌టువంటి కార్య‌క్ర‌మాలు అనేక మంది ప్ర‌జ‌ల జీవితాల‌ను స్ప‌ర్శించాయ‌ని ప్ర‌ధాన మంత్రి చెప్పారు. ఆ కార్య‌క్ర‌మాలు స్త్రీ, పురుష స‌మాన‌త్వాన్ని గురించిన జాగృతిని చాటి చెప్పాయ‌న్నారు. ఆయ‌న ‘‘భేటీ బ‌చావో, భేటీ ప‌డావో’’ సందేశాన్ని ముందుకు తీసుకుపోయిన మెహ్ సానా జిల్లా మ‌హిళ‌ల‌కు ప్ర‌త్యేకంగా ధ‌న్య‌వాదాలు తెలిపారు. ఉమియా మాత భ‌క్తులంద‌రూ స్వ‌చ్ఛాగ్ర‌హులుగా మారి, స్వ‌చ్ఛ భార‌త్ అభియాన్‌కు మ‌రింత శ‌క్తిని జోడించాల‌ని ప్ర‌ధాన మంత్రి విజ్ఞ‌ప్తి చేశారు.
దేశ‌వ్యాప్తంగా వివిధ ప్రాంతాల లో ఇండియ‌న్ ఇన్‌స్టిట్యూట్ ఆఫ్ స్కిల్స్ ను పిపిపి త‌ర‌హా లో ఏర్పాటు చేసేందుకు ఉద్దేశించిన ప‌థ‌కాని కి ఆమోదం తెలిపిన మంత్రివ‌ర్గం

ప్రధాన మంత్రి శ్రీ‌ నరేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం దేశ‌వ్యాప్తంగా వివిధ ప్రాంతాల లో ప్ర‌భుత్వ‌, పైవేటు భాగ‌స్వామ్యం (పిపిపి) ప‌ద్ధ‌తి లో ఇండియ‌న్ ఇన్‌స్టిట్యూట్ ఆఫ్ స్కిల్స్ (ఐఐఎస్ ల)ను ఏర్పాటు చేసేందుకు ఆమోదం తెలిపింది. ఎంపిక చేసిన ప్రాంతాల లో అవ‌స‌రాన్ని మ‌రియు అందుబాటులో ఉన్న మౌలిక సదుపాయాలను దృష్టి లో పెట్టుకొని ఐఐఎస్ ను ప్రోత్స‌హించ‌డం కోసం ఈ మార్గాన్ని ఉపయోగించుకోనున్నారు. ప్రయోజనాలు: ఉన్నత స్థాయి తో కూడినటువంటి నైపుణ్య శిక్ష‌ణ ను, అప్ల‌యిడ్ రిస‌ర్చ్ ఎడ్యుకేష‌న్ ను స‌మ‌కూర్చ‌డంతో పాటు పరిశ్రమ తో ప్రత్యక్ష సంబంధాన్ని, అర్థవంతమైనటువంటి సంబంధాన్ని నెలకొల్పడం ద్వారా భార‌త‌దేశ ఆర్థిక వ్య‌వ‌స్థ లో కీల‌క‌ రంగాల్లో ప్ర‌పంచ శ్రేణి స్ప‌ర్ధాత్మ‌క‌త‌ ను పెంపొందించేందుకు ఐఐఎస్ ల స్థాప‌న తోడ్ప‌డనుంది. ఇది దేశం లో మహత్త్వాకాంక్ష కలిగిన యువ‌త కు ఉన్న‌త స్థాయి నైపుణ్య సంబంధ శిక్ష‌ణావకాశాన్ని కల్పిస్తుంది. మరి అలాగే ప‌రిశ్ర‌మ తో వారికి సంబంధాన్ని ఏర్ప‌ర‌చడం ద్వారా జవాబుదారుతనాన్ని ఇనుమడింపచేయగలదు. అంతే కాక విభిన్న రంగాల లో ప్ర‌పంచ శ్రేణి పోటీ త‌త్వాన్ని పెంచేందుకు కూడా మార్గాన్ని ఇది సుగ‌మం చేయ‌గలదు. ప్రైవేటు రంగం లోని కృషి సంబంధ సామ‌ర్థ్యం తాలూకు ప్రయోజనాలను ఉప‌యోగించుకొని, దానికి ప్రభుత్వ భూమి రూపం లో ప్రభుత్వ పెట్టుబడి ని జత పరచడం ద్వారా ఇది ప్రావీణ్యం, జ్ఞానం మ‌రియు స్ప‌ర్ధాత్మ‌క‌త ల‌కు నిల‌య‌మైన నూత‌న సంస్థ ల‌ ఏర్పాటు కు దోహ‌దం చేయనుంది.
2017 న‌వంబ‌ర్ లో హైద‌రాబాద్ లో గ్లోబ‌ల్ ఆంత్ర‌ప్ర‌న‌ర్ షిప్ స‌మిట్ (జిఇఎస్‌)కు ఆతిథ్యం ఇవ్వ‌నున్న భార‌త‌దేశం, యుఎస్‌ లు

భార‌త‌దేశం మ‌రియు యుఎస్ లు కలసి, గ్లోబ‌ల్ ఆంత్ర‌ప్ర‌న‌ర్ షిప్ స‌మిట్ (జిఇఎస్‌)కు 2017 న‌వంబ‌ర్ 28-30వ తేదీల మ‌ధ్య హైద‌రాబాద్ లో ఆతిథ్యమివ్వ‌నున్నాయి. ప్ర‌ధాన మంత్రి శ్రీ న‌రేంద్ర మోదీ త‌న ట్విట‌ర్ అకౌంట్ లో వ‌రుస‌గా న‌మోదు చేసిన ట్వీట్ ల‌లో: ‘‘భార‌త‌దేశం మ‌రియు యుఎస్ లు గ్లోబ‌ల్ ఆంత్ర‌ప్ర‌న‌ర్ షిప్ స‌మ్మిట్ (జిఇఎస్‌)కు2017 న‌వంబ‌ర్ 28-30వ తేదీల మ‌ధ్య హైద‌రాబాద్ లో స‌హ ఆతిథ్యాన్ని ఇవ్వ‌నున్నాయి. ఈ శిఖ‌రాగ్ర స‌భ ఔత్సాహిక పారిశ్రామిక‌వేత్త‌లు మరియు స్టార్ట్- అప్ లు ప్ర‌పంచ నేత‌ల‌తో భేటీ అయ్యేందుకు ఒక అపూర్వమైనటువంటి అవ‌కాశాన్ని కల్పిస్తుంది. హైద‌రాబాద్ లో జ‌రిగే గ్లోబ‌ల్ ఆంత్ర‌ప్ర‌న‌ర్ షిప్ స‌మిట్ – 2017 కు తరలివచ్చే యుఎస్ ప్ర‌తినిధి వ‌ర్గానికి నాయకురాలుగా ఇవాంకా ట్రంప్ హాజరవుతారని నేను ఎదురుచూస్తున్నాను’’ అని పేర్కొన్నారు.
జి ఎస్ టి అనేది టీమ్ ఇండియా వేసిన ఒక గొప్ప అడుగు, అది పరివర్తన వైపు వేసిన ఒక గొప్ప అడుగు కూడా : లోక్ సభలో ప్రధాన మంత్రి

వస్తువులు, సేవల పన్ను (జి ఎస్ టి) ని “టీమ్ ఇండియా వేసిన ఒక గొప్ప అడుగు” అని, “పరివర్తన దిశగా తీసుకున్న గొప్ప చర్య” అని, ఇంకా “పారదర్శకత్వం వైపు నకు వేసిన ఒక గొప్ప అడుగు” అని కూడా ప్రధాన మంత్రి శ్రీ నరేంద్ర మోదీ ఈ రోజు వర్ణించారు. ఆయన జి ఎస్ టి బిల్లు పై లోక్ సభ లో చర్చ మధ్యలో జోక్యం చేసుకొంటూ ఈ మాటలన్నారు. ఈ రోజు ఆగస్టు 8వ తేదీ అని ప్రధాన మంత్రి గుర్తు చేస్తూ, 1942 సంవత్సరంలో ఇదే రోజున మహాత్మ గాంధీ క్విట్ ఇండియా ఉద్యమానికి పిలుపునిచ్చినట్లు చెప్పారు. ఈ రోజు దేశం పన్నుల సంబంధిత ఉగ్రవాదం నుండి విముక్తి దిశగా నడవడం మొదలుపెడుతుందని ఆయన అన్నారు. త్వరలో పూర్తి కానున్న బిల్లు ఆమోదం అనేది ఏ ఒక్క రాజకీయ పక్షానికో లభించే జయం కాదని, అది భారతీయ ప్రజాస్వామ్యానికే జయమని ఆయన అభివర్ణించారు. వస్తువులు మరియు సేవల పన్ను పై జరిగిన చర్చలు, సంధి సంభాషణలను ప్రధాన మంత్రి జ్ఞప్తికి తెస్తూ, ఈ అంశంపై చర్చించడానికి శ్రీమతి సోనియా గాంధీని మరియు పూర్వ ప్రధాని డాక్టర్ మన్మోహన్ సింగ్ ను తాను ఆహ్వానించినట్లు వెల్లడించారు. వారిలో ఒకరు లోక్ సభ ఎమ్ పి అని, మరొకరు రాజ్య సభ ఎమ్ పి అని ఆయన చెప్పారు. జి ఎస్ టి పై ఏకాభిప్రాయం కుదరడం భారతదేశంలో రాజనీతి కన్నా రాష్ట్రనీతి మిన్న అని నిరూపించిందని ప్రధాన మంత్రి అన్నారు. రైల్వేలు, అఖిల భారత సేవలు మరియు ‘భారత్ నెట్’.. ఇంకా ‘సాగర్ మాల’ ల వంటి విజన్ ల కోవలోనే జి ఎస్ టి ని ‘ఏక్ భారత్’ యొక్క కంఠహారంలోని మరొక్క ముత్యంగా ప్రధాన మంత్రి వర్ణించారు. జి ఎస్ టి తో మనం పన్నుల విధానంలో ఏకరూపతను ప్రవేశపెట్టే ఉద్దేశాన్ని వ్యక్తం చేస్తున్నామని ప్రధాన మంత్రి చెప్పారు. అంతేకాక, కొత్త చట్టం అమలులోకి వస్తే వినియోగదారు సర్వోన్నతుడు అవుతారన్నారు. మనిషి, డబ్బు, యంత్రం, సామగ్రి మరియు నిమిషాలు (కాలం)- వీటిని వివేకవంతంగా వినియోగించుకోవడం అనేది బాగైన ఆర్థిక విధానంలో ఒక ముఖ్యమైన సూత్రం అని, దీనిని సాధించుకోవడంలో జి ఎస్ టి తోడ్పడగలదని ప్రధాన మంత్రి వివరించారు. జి ఎస్ టి యొక్క శక్తి సాంకేతిక విజ్ఞానంలో ఇమిడివున్న కారణంగా రియల్ టైమ్ డాటా ను అందుకోవడంలోనూ జి ఎస్ టి దోహదం చేస్తుందని ప్రధాన మంత్రి అన్నారు. వినియోగదారు ద్రవ్యోల్బణాన్ని ప్రభావితం చేయగల అనేక అంశాలను జి ఎస్ టి పరిధిలో చేర్చలేదు అని ఆయన తెలిపారు. సేకరణ ఖర్చులతో పాటు సేకరణలో అవినీతిని కూడా జి ఎస్ టి తగ్గించగలుగుతుందని ఆయన అన్నారు. జి ఎస్ టి నుండి చిన్న వ్యాపారాలు సైతం ఎంతగానో లాభపడతాయి, అంతే కాకుండా అవి జి ఎస్ టి తో మరింత ఎక్కువ సురక్షితంగా ఉంటాయి అని ప్రధాన మంత్రి నొక్కిచెప్పారు. ప్రభుత్వం పేదల ఆర్థిక, విద్యా సాధికారితపైన శ్రద్ధ తీసుకొంటోందని, అలా చేసినందువల్ల పేదరికాన్ని మనం తగ్గించడం సాధ్యమవుతుందని ప్రధాన మంత్రి స్పష్టంచేశారు.